ক্যানিং, দক্ষিণ চব্বিশ পরগনা

ক্যানিং (পোর্ট ক্যানিং নামেও পরিচিত) হল ক্যানিং মহকুমার সদর দফতর এবং ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত শহর। এই শহরটিতে ক্যানিং ১ এবং ক্যানিং ২ - ব্লকের সদর দপ্তর এই শহরে অবস্থিত। শহরটি একটি পরিত্যক্ত বন্দরের স্মৃতি বহন করে, যা মাতলা নদীর গতিপথ পরিবর্তনের ভাগ্যের উপর কিছুটা হলেও নির্ভরশীল। নামকরন এই স্থানটির নাম চার্লস ক্যানিংয়ের নামে নামকরণ করা হয়। তিনি ১৮৫৬ থেকে ১৮৫৮ পর্যন্ত ভারতের গভর্নর জেনারেল এবং ১৮৫৮ থেকে ১৮৬২ সাল পর্যন্ত গভর্নর জেনারেল ও ভাইসরয় ছিলেন। ইতিহাস ঊনবিংশ শতাব্দীর মাঝামাঝি সময়ে, হুগলি নদীতে পলি জমার কারণে কলকাতা বন্দরে জাহাজ চলাচলে বিঘ্ন ঘটার আশঙ্কা দেখা দেয়। এর বিকল্প হিসেবে ব্রিটিশ প্রশাসন সুন্দরবনের প্রান্তে মাতলা নদীর তীরে একটি নতুন গভীর জলের বন্দর নির্মাণের পরিকল্পনা গ্রহণ করে। ১৮৫৬ থেকে ১৮৬২ সাল পর্যন্ত ভারতের গভর্নর-জেনারেল (এবং পরবর্তীতে প্রথম ভাইসরয়) লর্ড চার্লস ক্যানিং-এর নামানুসারে এই নতুন বন্দরের নামকরণ করা হয় "পোর্ট ক্যানিং" (Port Canning)। এর আগে এই এলাকাটি মূলত একটি ছোট মাছ ধরার গ্রাম ছিল, যা স্থানীয়ভাবে মাতলা নামে পরিচিত ছিল। ব্রিটিশ সরকার এটিকে সিঙ্গাপুরের মতো একটি বৃহৎ বাণিজ্যিক বন্দর হিসেবে গড়ে তুলতে চেয়েছিল। ১৮৬২ সালে শিয়ালদহ থেকে পোর্ট ক্যানিং পর্যন্ত একটি রেলপথ (ক্যালকাটা অ্যান্ড সাউথ-ইস্টার্ন রেলওয়ে) চালু করা হয়। এখানে জেটি, হোটেল এবং অন্যান্য পরিকাঠামো নির্মাণে বিপুল বিনিয়োগ করা হয়। তবে, আবহাওয়াবিদ ও পরিদর্শক হেনরি পিডিংটন আগেই সতর্ক করেছিলেন যে, সুন্দরবনের প্রতিরক্ষামূলক ম্যানগ্রোভ বন কেটে বন্দর তৈরি করলে তা সামুদ্রিক ঝড়ের কবলে পড়ে ধ্বংস হয়ে যেতে পারে। তাঁর সেই সতর্কতা বাস্তবে রূপ নেয় ১৮৬৭ সালের ১লা নভেম্বর। একটি ভয়াবহ ঘূর্ণিঝড় এবং প্রায় ৬ ফুট উঁচু জলোচ্ছ্বাস পোর্ট ক্যানিং-এ আঘাত হানে। এর ফলে বন্দরের সম্পূর্ণ পরিকাঠামো, জেটি ও রেলওয়ে স্টেশন ধ্বংস হয়ে যায় এবং শহরের মিষ্টি জলের উৎসগুলি সামুদ্রিক জলে লবণাক্ত হয়ে পড়ে। এই বিপর্যয়ের পর বন্দর পুনরুদ্ধারের চেষ্টা ব্যর্থ হয় এবং ১৮৭১ সালের মধ্যে বন্দর প্রকল্পটি আনুষ্ঠানিকভাবে পরিত্যক্ত হয়। বন্দরটি পরিত্যক্ত হলেও শিয়ালদহ-ক্যানিং রেলপথটি টিকে ছিল, যা পরবর্তীকালে কলকাতার শহরতলি রেলওয়ে নেটওয়ার্কের একটি গুরুত্বপূর্ণ অংশ হয়ে ওঠে। ভারতের স্বাধীনতার পর ক্যানিং একটি স্থানীয় বাণিজ্য কেন্দ্র এবং সুন্দরবন জাতীয় উদ্যানে প্রবেশের প্রধান প্রবেশদ্বার (Gateway of Sundarbans) হিসেবে বিকশিত হয়। বর্তমানে শহরে অবস্থিত জীর্ণ "লর্ড ক্যানিং হাউস" সেই ব্যর্থ ব্রিটিশ বন্দর প্রকল্পের একমাত্র ঐতিহাসিক স্মৃতিচিহ্ন হিসেবে দাঁড়িয়ে আছে। অর্থনীতি মাছের কেন্দ্র কানিং কলকাতার মাছ সরবরাহের জন্য একটি বড় বাজার। ভূ-উপাত্ত শিয়ালদহ দক্ষিণ লাইন থেকে ক্যানিংগামী ট্রেন চলে এবং ভাড়া ১৫ টাকা। দুটি রাস্তা বা সড়কপথ: একটি ইস্টার্ন মেট্রোপলিটান বাইপাস; দ্বিতীয়টি বাসন্তী হাইওয়ে। এই দুটি পথ দ্বারা ক্যানিং কলকাতার সঙ্গে যুক্ত। ক্যানিং এ বিভিন্ন মানের ট্রাভেল এজেন্সি কোম্পানি পর্যটন ব্যবসা শুরু করেছে। সুন্দরবন ভ্রমণের জন্য ব্যক্তিগত লঞ্চ (নৌকা) ভাড়া দেওয়া, পর্যটন স্থল, কুমির প্রকল্প ইত্যাদি ভ্রমণের ব্যবস্থা থাকায় বর্তমানে এখানে পর্যটন শিল্প গড়ে উঠেছে। উৎসব এবং মেলা ক্যানিং এ কয়েকটি উৎসব এবং মেলা একটি বিশেষ আড়ম্বরে পালিত হয়। তাদের বেশিরভাগই শীতকালীন ঋতুতে হয়। সুন্দরবন মেলা ক্যানিং এবং সমগ্র দক্ষিণ ২৪ পরগনা জেলার বৃহত্তম মেলা। এই মেলা ৩ থেকে ১২ জানুয়ারি ক্যানিংয়ের বন্ধুমহল ক্লাব দ্বারা পরিচালিত হয়। অন্য বড় উৎসব হল সুন্দরবন উৎসব। সুন্দরবনের মানুষকে একত্রিত করার জন্য এবং যোগাযোগ করার জন্য রাজ্য প্রশাসন কর্তৃক এটি প্রধানত পরিচালিত হয়। দর্শনীয় স্থান ক্যানিং এবং এর আশেপাশের অঞ্চলে বেশ কয়েকটি ঐতিহাসিক, ধর্মীয় ও দর্শনীয় স্থান রয়েছে: লর্ড ক্যানিং হাউস: ঊনবিংশ শতাব্দীর ব্যর্থ ব্রিটিশ বন্দর প্রকল্পের একটি ঐতিহাসিক স্মৃতিচিহ্ন। ধ্বংসপ্রায় এই ভবনটি ক্যানিংয়ের ইতিহাসের অন্যতম প্রধান নিদর্শন। ক্যানিং স্টেডিয়াম: শহরের প্রধান ক্রীড়া কেন্দ্র, যেখানে বিভিন্ন স্থানীয় ও জেলা স্তরের খেলাধুলো এবং অনুষ্ঠান আয়োজিত হয়। ক্যানিং গৌড়ীয় মঠ হরিসভা: স্থানীয় হিন্দু সম্প্রদায়ের অন্যতম গুরুত্বপূর্ণ ধর্মীয় প্রতিষ্ঠান এবং আধ্যাত্মিক মিলনকেন্দ্র। চাঁদমণি বৃদ্ধাশ্রম এবং হনুমান মূর্তি: এটি এলাকার একটি সুপরিচিত সমাজকল্যাণমূলক প্রতিষ্ঠান। বৃদ্ধাশ্রমের নিকটেই জেলার সর্ববৃহৎ হনুমান মূর্তিটি অবস্থিত, যা বহু দর্শনার্থীকে আকর্ষণ করে। সঞ্জয়পল্লী কালী মন্দির: সঞ্জয়পল্লী এলাকায় অবস্থিত একটি হিন্দু মন্দির, যা ২০১৯ সালে প্রতিষ্ঠিত হয়। যোগাযোগ বাস: এসডি ৩২ বারুইপুর - ঝাড়খালী এসডি ৪১ অ্যামময়েটি ঘাট - জামতলা এসডি ৬৩ বারুইপুর - গদখালী এসডি ২৬৪ বারুইপুর - চুনোখালী এসডি ৮৫ মৌখালী - ধামাখালী মিনি বাস: এম ১৩ বারুইপুর - ক্যানিং গোলাবাড়ী - ক্যানিং এক্সপ্রেস বাস গদখালি - দিঘা তথ্যসূত্র